ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-Е.03.02-394956/19-2016

Обреновац, 27.12.2016.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0853/2016 (1591/2016 ), за набавку: Набавка лежајева лува-ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 4**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:** У Техничкој спецификацији под тачком *3.4. Сертификат акредитоване лабораторије* као доказ о усаглашености са техничким захтевима тражи се од понуђача да уз понуду достави *„Сертификат акредитоване лабораторије, са пратећим извештајима о испитивању,... „* . Ако се не доставе наведени докази понуда ће бити одбијена као неприхватљива

Није нам јасно , па тражимо од Наруциоца да појасни , како мисли да се са Сертификатом акредитоване лабораторије доставе и *пратећи извештаји о испитивању* лежајева која ће се произвести у наредних 5-8 месеци ? Ако је то могуће , молимо Наручиоца да нам одговори како мисли да се испита нешто што у моменту давања понуде није произведено .

**ПИТАЊЕ 2:** У Техничкој спецификацији под тачком 3.6. *Полиса осигурања од опште одговорности* тражи се од понуђача да уз понуду приложи за сваког произвођача чије лежаје нуди „ *... изјаву произвођача котрљајних лежајева да поседује важећу полису осигурања од опште одговорности или важећу полису МБД (Мацхинерy Бреакдоwн Инсуранце) осигурања, која обухвата најмање парцијално покриће последица штете на опреми трећих лица са свотом осигурања од 500.000 евра (односно одговарајућа противвредност у другој валути), која неизоставно мора важити у Републици Србији.“* . Ако се не достави наведени доказ понуда ће бити одбијена као неприхватљива.

Као дугогодишњи понуђац лежаја у поступцима јавних набавки , први пут се срећемо са овим институтом , па је у овом смислу за понуђаче лежајева тотална непознаница. Није нам познато колико произвођача лежајева и који су то произвођачи у свету који поседују неку од наведених полиса , али смо сигурни да овај услов не испуњавају многи , а имају могућност да понуде одговарајуће лежаје. Занемарено је то што произвођач може да произведе одговарајуће добро , него му се тражи додатни услов да има и неку од горе наведених полиса. Увођењем овог доказа Наруцилац значајно смањује конкуренцију , односно онемогћава је, што је у супротности са чл. 10 Закона о јавним набавкама. Циљ нашег питања је одржавање и повећавање конкуренције.

Зашто Наруцилац уместо захтеваног доказа не уведе неко од средстава финансијског обезбеђења ( банкарску гаранцију) за отклањање грешака у гарантном року које бисадржало неке од услова о накнадама штета трећим лицима регулисаних у полисама осигурања од опште одговорности или полиси осигурања МБД ?

**ОДГОВОР 1:** Овде се не мисли на испитивање баш оног лежаја који ће бити испоручен. Тражен је сертификат акредитоване лабораторије са пратећим извештајима о испитивању... (у складу са наведеним српским прописима) референтног узорка понуђеног типа лежаја. Например, кад се говори о траженом лежају 294/750, реч је о аксијалном самоудесивом буричастом лежају. Понуђач није дужан да испитује све величине овог типа лежаја, нити баш лежај са провртом од 750 мм. Може да испита било који аксијални самоудесиви буричасти лежај (може и лежај са провртом од 50мм) од произвођача чији лежај намерава да нуди. Нама је то доказ да тај произвођач производи овај тип лежаја у складу са важећим српским прописима.

**ОДГОВОР 2:** Наведена полиса осигурања од опште одговорности тражена је и раније (например, ЈН/3200/0008-8/2016 ЈП ЕПС, огранак Панонске ТЕ-ТО Нови Сад). Овим захтевом ни на који начин се не сужава конкуренција међу понуђачима, само се жели подићи степен поузданости наручиоца у квалитет понуђених добара. Понуђачи се усмеравају да нуде лежајеве неког од реномираних произвођача, који поред осталог располажу и овом полисом осигурања. Није нам познато који произвођач лежајева нема ову полису али знамо да практично сви реномирани произвођачи чији се лежајеви појављују на нашем тржишту, располажу овом полисом и то на износе од више десетина милиона еура (ми смо тражили само 500.000). Има их више него довољно да се и међу произвођачима обезбеди конкуренција. Понуђач доставља средство обезбеђења за отклањање грешака у гарантном року на износ до 10% вредности предмета набавке. 90% вредности набавке понуђач не покрива средствима обезбеђења. Банкарска гаранција на пуну вредност набавке повећава укупну вредност понуде коју наручилац плаћа.  Наручени лежајеви су веома велике вредности, уграђују се на постројења чија је вредност више милиона еура, штета услед њихове хаварије се такође мери у милионима еура. Због тога нам је за њихов квалитет потребна и гаранција произвођача, која се огледа кроз полису осигурања од опште одговорности, која је уобичајено доступна, не повећава трошкове наручиоца, тако да је није могуће заменити другом гаранцијом понуђача како је сугерисано у постављеном питању

Наведена појашњења сматрају се саставним делом конкурсне документације за предметну јавну набавку.